Michael Jackson's This Is It (άλμπουμ)

Το Michael Jackson's This Is It (ή απλά This Is It) είναι ένα two-disc σάουντρακ άλμπουμ που κυκλοφόρησε μετά τον θάνατο του Μάικλ Τζάκσον. Το This Is It, το οποίο κυκλοφόρησε στις 26 Οκτωβρίου 2009 από τη δισκογραφική εταιρεία Epic Records και περιέχει μουσική που είχε κυκλοφορήσει νωρίτερα, καθώς και έξι κομμάτια που δεν κυκλοφόρησαν προηγουμένως. Το This Is It κυκλοφόρησε σε σύνδεσμο με τη θεατρική κυκλοφορία του Michael Jackson's This Is It, μια ταινία που δείχνει τις προετοιμασίες του Μάικλ Τζάκσον για τις συναυλίες This Is It (οι οποίες ακυρώθηκαν) που θα έδινε ο Τζάκσον στο O2 Arena του Λονδίνου. Το This Is It είναι το έκτο άλμπουμ που κυκλοφόρησε από τη Sony και τη Motown/Universal μετά τον θάνατο του Τζάκσον, τον Ιούνιο του 2009. Το This Is It έκανε το ντεμπούτο του στη 1η θέση σε 14 χώρες, συμπεριλαμβανομένου των ΗΠΑ, του Καναδά, της Ιταλίας και της Γαλλίας. Εκτός από τη 11η θέση στη Φινλανδία, το This Is It έφθασε στο top 10 σε αρκετές χώρες. Το This Is It έγινε Χρυσό, Πλατινένιο και 2x Πλατινένιο σε πολλές χώρες. Το This Is It ήταν το δωδέκατο καλύτερο σε πωλήσεις άλμπουμ του 2009 στις ΗΠΑ και το τρίτο καλύτερο σε πωλήσεις άλμπουμ του 2009 παγκοσμίως. Το ομώνυμο κομμάτι, This Is It, έδωσε στον Τζάκσον μια υποψηφιότητα για Γκράμι, το 2011, στην κατηγορία Best Male Pop Vocal Performance για την 53η τελετή των Γκράμι.

 Ο Μάικλ Τζάκσον πέθανε στην ηλικία των 50 στις 25 Ιουνίου 2009, από καρδιακή ανακοπή (αργότερα έγινε γνωστό ότι ο Τζάκσον πέθανε από οξεία μέθη προποφόλης με επιπλέον επηρεασμό βενζοδιαζεπίνης). Πριν τον θάνατο του Τζάκσον, ο τραγουδιστής σχεδίαζε να δώσει 50 συναυλίες κατά τη διάρκεια της περιοδείας This Is It στο Ηνωμένο Βασίλειο από το 2009 έως το 2010. Λίγο μετά τον θάνατο του Τζάκσον στις 23 Σεπτεμβρίου 2009, η Sony Music Entertainment ανακοίνωσε ότι θα κυκλοφορήσει ένα απάνθισμα με δύο δίσκους για την ταινία Michael Jackson's This Is It. Σε αυτή την ανακοίνωση, αναφέρθηκε ότι το This Is It θα κυκλοφορήσει στις 26 Οκτωβρίου 2009, μια μέρα πριν τη θεατρική κυκλοφορία της ταινίας. Το This Is It είναι το έκτο άλμπουμ που κυκλοφόρησε από τη Sony και Motown/Universal μετά τον θάνατο του Τζάκσον. Τα προηγούμενα 5 άλμπουμ ήταν τα The Collection, Hello World: The Motown Solo Collection, The Stripped Mixes, The Definitive Collection και The Remix Suite. Το This Is It κυκλοφόρησε από την Epic Records, παρόλο αυτά, σε κάποιες χώρες κυκλοφόρησε υπό τη Sony Music Entertainment). Το άλμπουμ έγινε διαθέσιμο ως CD στο Amazon.com και ως digital download στο iTunes Store. Όπως ήταν σχεδιασμένο, το This Is It κυκλοφόρησε στις 26 Οκτωβρίου 2009, στις ΗΠΑ, και παγκοσμίως στις 27-28 Οκτωβρίου 2009. Το δελτίο Τύπου ανακοίνωσε την κυκλοφορία ενός άλμπουμ 2 δίσκων περιγράφοντας το ως «σύντροφο» της ταινίας. Το This Is It κυκλοφόρησε ως απάνθισμα 2 δίσκων. Ο 1ος δίσκος έχει 16 κομμάτια, 14 από τα οποία είχαν ήδη κυκλοφορήσει: Thriller (1982), Bad (1987), Dangerous (1991) και HIStory: Past, Present and Future, Book I (1995), και από το Destiny (1978) των Τζάκσον 5. Τα 14 κομμάτια που είχαν ήδη κυκλοφορήσει έχουν την ίδια σειρά που έχουν στην ταινία. Στις 23 Σεπτεμβρίου 2009, η Sony Music Entertainment ανακοίνωσε ότι θα κυκλοφορήσει το τραγούδι This Is It ως single για να προωθήσει το άλμπουμ και την ταινία. Ωστόσο, μετά την πρεμιέρα του This Is It στο MichaelJackson.com, έγινε γνωστό ότι η σχεδιασμένη πρεμιέρα του τραγουδιού ακυρώθηκε.Το This Is It περιέχει μουσική, η οποία δεν έχει κυκλοφορήσει προηγουμένως, που περιέχει demos και ενόργανες εκδοχές των τραγουδιών του. Ο πρώτος δίσκος περιέχει το This Is It, το οποίο έγραψε ο Μάικλ Τζάκσον μαζί με τον Πωλ Άνκα το 1983 - το τραγούδι σχεδιαζόταν ως ντουέτο μεταξύ των Τζάκσον και Άνκα για το άλμπουμ Walk a Fine Line του Πωλ Άνκα. Μετά τον θάνατο του Τζάκσον, τα αδέρφια του Τζάκσον βρήκαν ένα demo της έκδοσης του Μάικλ Τζάκσον, και πρόσθεσαν τις φωνές τους και το όργανα στο background του κομματιού. Δύο εκδόσεις του This Is It προσθέθηκαν στο άλμπουμ - η αρχική και μια έκδοση ορχήστρας. Ο δεύτερος δίσκος περιέχει τέσσερα τραγούδια που δεν κυκλοφόρησαν προηγουμένως. Ο δίσκος περιέχεις τις εκδόσεις demo των κομματιών She's Out of My Life (1979), Wanna Be Startin' Somethin' (1982) και Beat It (1982). Το τέταρτο κομμάτι του δίσκου είναι ένα ποίημα του Τζάκσον, ονόματι Planet Earth, το οποίο κυκλοφόρησε στα liner notes του Dangerous. Το This Is It έκανε το ντεμπούτο του στη 1η θέση του Billboard 200, πουλώντας 373.000 αντίτυπα στην πρώτη εβδομάδα κυκλοφορίας, σύμφωνα με το Nielsen SoundScan. Το άλμπουμ είναι το πέμπτο άλμπουμ με καλύτερες πωλήσεις την εβδομάδα στις ΗΠΑ το 2009. Το This Is It, το οποίο έκανε το ντεμπούτο του στη 1η θέση στο Billboard Soundtrack Chart, είναι το έκτο ντεμπούτο του Τζάκσον στη 1η θέση του τσαρτ. Το This Is It είχε λίγο περισσότερες πωλήσεις στην πρώτη εβδομάδα σε σχέση με το προηγούμενο άλμπουμ του Τζάκσον, Invincible, το οποίο πώλησε 363.000 αντίτυπα το 2001. Η εμάνιση του This Is It στα τσαρτ ισοφάρισε τον Τζάκσον με άλλους καλλιτέχνες για τα περισσότερα Νο.1 στο Billboard 200 - τώρα, ο Τζάκσον είναι ισόπαλος με τον Γκάρθ Μπρούκς για τη δεύτερη θέση με 51 entries. Το This Is It ήταν το 12ο καλύτερο σε πωλήσεις άλμπουμ του 2009, έχοντας πωλήσεις 1.29 εκατομμύρια αντίτυπα σε 9 εβδομάδες. Το άλμπουμ μπήκε στο τσαρτ μαζί με το Number Ones, το οποίο έφθασε στην 3η θέση με 2,36 εκατομμύρια αντίτυπα, το Thriller, το οποίο έφθασε στη 14η θέση με 1.27 εκατομμύρια αντίτυπα και το The Essential Michael Jackson, το οποίο έφθασε στη 20η θέση με 1.15 εκατομμύρια αντίτυπα στον κατάλογο Top-20 για τα τέλη του έτους 2009. Το βίντεο του πωλήθηκε ως USB Flash Drive από τη Kingston Company, για πρώτη φορά στην ιστορία της εταιρίας, σύμφωνα με τη συμφωνία που έκανε με τη Sony Music, κυκλοφόρησε ως Limited Edition. Παγκοσμίως, το This Is It είχε σχετικά ίδια εμπορική υποδοχή. Το άλμπουμ κυκλοφόρησε παγκοσμώις στις 26 και 27 Οκτωβρίου 2009, και έκανε το ντεμπούτο του στη 1η θέση σε 14 χώρες. Στις 14 χώρς συμπεριλαμβάνονται η Ιταλία, η Γαλλία, η Σουηδία και η Ολλανδία, όπου το άλμπουμ έμεινε στη 1η θέση για 2 εβδομάδες. Σε άλλες χώρες, όπως Δανία, Αυστραλία και Ελβετία το άλμπουμ έφθασε έως τη 2η θέση κατά το ντεμπούτο του, ενώ στη Νορβηγία και στο Ηνωμένο Βασίλειο έφθασε έως την 3η θέση, ενώ έφθασε στη 4η θέση στη Γερμανία και στη 2η θέση στην Ιρλανδία. Στη δεύτερη εβδομάδα κυκλοφορίας, το άλμπουμ γνώρισε και άνοδο και κάθοδο στα τσαρτ. Το This Is It ανέβηκε από τη 4η στην 3η θέση στη Γερμανία και από την 6η θέση στην 5η στην Ιρλανδία ενώ έμεινε στη 2η και στην 3η θέση στην Ελβετία και Νορβηγία αντίστοιχως. Στην τρίτη εβδομάδα κυκλοφορίας, το άλμπουμ έφθασε στην 3η θέση στην Ιρλανδία. Στο Ηνωμένο Βασίλειο, το This Is It πώλησε 78.000 αντίτυπα στην πρώτη εβδομάδα κυκλοφορίας του. Το This Is It έλαβε πολλά βραβεία παγκοσμίως. Τέσσερις μέρες μετά την κυκλοφορία του This Is It στο Ηνωμένο Βασίλειο, έγινε χρυσό στις 30 Οκτωβρίου για πωλήσεις 100.000 αντίτυπων, και πλατιένιο στις 27 Νοεμβρίου 2009, για πωλήσεις 300.000 αντίτυπων. Το άλμπουμ έγινε 2x πλατινένιο στις ΗΠΑ, στις 4 Δεκεμβρίου 2009 από τη RIAA. Το This Is It έγινε πλατινένιο στην Αυστραλία για πωλήσεις 70.000 αντίτυπων. Το άλμπουμ επίσης έγινε χρυσό στον Καναδά, για πωλήσεις 40.000 αντίτυπων και έγινε 3× πλατινένιο στην Ιταλία για πωλήσεις 210.000 αντίτυπων, καθώς και 2× πλατινένιο στη Νέα Ζηλανδία για πωλήσεις 30.000 αντίτυπων. Έγινε το τρίτο καλύτερο σε πωλήσεις άλμπουμ του 2009, με βάση τις παγκόσμιες πωλήσεις. Μετά την κυκλοφορία του, το This Is It έλαβε γενικά μεικτές γνώμες από τους μουσικούς κριτικούς. Ο Σίμον Βόζικ-Λέβινσον της Entertainment Weekly επαίνεσε το άλμπουμ και το βαθμολόγησε με B+. Ο Βοζίκ-Λέβινσον περιέγραψε το ομώνυμο κομμάτι ως «ανυψωμένη μπαλάντα» και ένιωσε ότι «αν νιώθετε γενναιόδωροι» μπορείτε να «μετράτε τις ελάχιστες διακρίσεις» της orchestra version του This Is It, η οποία είχε σκοπό μια «αξιοπρεπή, αν και ελαφριά, προσθήκη στο songbook του Τζάκσον». Ο Βόζικ-Λέβινσον δήλωσε ότι καθώς ο δεύτερος δίσκος του άλμπουμ περιέχει 4 κομμάτια που δεν κυκλοφόρησαν προηγουμένως, που συμπεριλαμβάνουν και ένα «αρκετά μέτριο» ποίημα, μετά που άκουσε τη «δουλειά που έκανε ο Τζάκσον στα φωνητικά» για το Beat It, ένιωσε ότι το This Is It «άξιζε την τιμή που έλαβε (τουλάχιστον ένα υγιές μέρος του)». Ο Μπράϊαν Λίντερ, του IGN, περιέγραψε το This Is It ως «πρόσφατα σχεδιασμένη» κυκλοφορία ενός άλμπουμ των greatest hits, και ότι τα κομμάτια του άλμπουμ και η all-vocal διευθέτηση του Beat It ήταν «ιδιαίτερα φοβερό» και η ακουστική έκδοση του She's Out of My Life επιτρέπει στα φωνητικά του Τζάκσον «να λάμψει χωρίς της απόσπαση της προσοχής του μουσικού υπόβαθρου της δεκαετίας του 1970». Ο Λίντερ δεν σημείωσε ότι ένιωσε ότι το άλμπουμ ήταν και «κατάλληλος φόρος τιμής» στον Τζάκσον και «χονδροειδή, εμπορική διπλή ύφεση».Ο Μπιλ Λαμπ, του About.com, περιέγραψε το Beat It ως «καταπληκτικό» και ότι το άλμπουμ, το οποίο «απογυμνώθηκε κυρίως στα φωνητικά μέρα» έχει στραφεί γρήγορα σε «αληθινή κλασική» και είναι «στο στάδιο δημιουργίας» ενός πράγματος «που θέλεις να ακούσεις». Ο Λαμπ δήλωσε ότι «πολλοί θαυμαστές της ποπ μπορούν να κοιτάξουν σε αυτό το άλμπουμ σαν προσπάθεια για περισσότερο κέρδος από το μοναδικό υλικό, αλλά είναι κάτι που δικαιολογεί την κυκλοφορία του». Ο Γουίλ Χάινς, της Consequence of Sound, έδωσε στο This Is It 4.5 αστέρια από τα 5. Ο Χάινς δήλωσε ότι: «Σε ένα επίπεδο [του άλμπουμ], είναι μια προσπάθεια για να προσελκύσει προσοχή στο γιατί ζούσε ο Τζάκσον (για μουσική), και όχι σε αυτό για το οποίο δεν ζούσε (τα σκάνδαλα). Σε ένα πιο επιφανειακό επίπεδο, η Sony αρμέγει στην κληρονομία του. Ένας αληθινός θαυμαστής του Μάικλ Τζάκσον ξέρει ήδη το 90% των κομματιών, αλλά είναι εκείνο το 10% που δικαιολογεί την ύπαρξη του άλμπουμ».Οι αρνητικές απόψεις από τους κριτικούς επικεντρώθηκαν κυρίως στο γεγονός ότι το άλμπουμ κυκλοφόρησε μόνο για οικονομικούς λόγους. Ο Στέφεν Τόμας Έρλεβαϊν, του Allmusic, έδωσε στο This Is It 2.5 αστέρια από τα 5. Ο Έρλεβαϊν δήλωσε ότι, «ένα σημαντικό πράγμα να θυμάσαι όσο εξετάζεις το σάουντρακ για This Is It: ότι ολόκληρο το CD project και η ταινία δεν είχαν σχεδιαστεί από πριν». Σημείωσε ότι ο θάνατος του Τζάκσον έχει «δημιουργήσει σημαντική ζήτηση» για την τελική πρόβα και ότι το This Is It ήταν μια «συνοδεία» στην ταινία. Ο Άντι Γκίλ, της The Independent, επέκρινε το This Is It περιγράφοντας το ως μια «κακής ποιότητας απολογία για ένα άλμπουμ» και ένιωσε ότι κυκλοφόρησε για να προσελκύσει χρήμα: Είναι μια προσπάθεια από τη δισκογραφική να αποσπάσει χρήματα από τις μνήμες των θαυμαστών με όσο δυνατό λιγότερες δαπάνες. Αλλά τότε, τι πρέπει να περιμένει κανείς από τους Τζάκσον; Ο ίδιος ο πατέρας του μετά τον θάνατο του Μάικλ είδε την ευκαιρία να προωθήσει τη δική του δισκογραφική εταιρεία, ενώ τα αδέρφια του γρήγορα άρπαξαν την ευκαιρία να ψάξουν παλιά κομμάτια που δεν ήταν άξια κυκλοφορίας προηγουμένως και πρόσθεσαν τα φωνητικά τους (πριν ανακαλύψουν ότι συγγράφθηκε με τον Πωλ Άνκα, ο οποίος λογικά ζήτησε αμοιβή για τη δουλειά του). Ποιος ακριβώς έχει να κερδίσει από αυτό; Όχι οι θαυμαστές, αυτό είναι σίγουρα. Τέσσερις μήνες μετά τον θάνατο του, η Sony και η Motown/Universal κυκλοφόρησαν 5 άλμπουμ: τα The Collection, Hello World, The Stripped Mixes, The Remix Suite και τώρα το This Is It. Αυτή είναι πολλή προώθηση για ένα νεκρό άνδρα. Κάποτε θα μπορεί να αναπαυθεί εν ειρήνη. Το ομώνυμο κομμάτι, το This Is It, έδωσε στον Μάικλ Τζάκσον μια υποψηφιότητα για Γκράμι το 2011 στην κατηγορία Best Male Pop Vocal Performance στην 53η Ετήσια Τελετή των Γκράμι. Δίσκος 1 Δίσκος 2 Σημείωσεις Οι 2 εκδόσεις του This Is It μαζί με το περιεχόεμνο του δεύτερου δίσκου είναι διαθέσιμο ξεχωριστά στο Selections from Michael Jackson's This Is It. Το Smooth Criminal αποκλείστηκε από την Κινέζικη Έκδοση. Παρά το γεγονός ότι η δισκογραφική στο άλμπουμ ισχυρίζεται ότι τα κομμάτια έχουν την αρχική τους διάρκεια, το Shake Your Body (Down to the Ground) συμπεριλαμβάνεται στην 7" έκδοση του. Μια eco-friendly version που πουλιέται μόνο στο Walmart περιέχει μόνο τον πρώτο δίσκο. Michael Jackson's This Is It This Is It (συναυλίες, Μάικλ Τζάκσον) This Is It (τραγούδι, Μάικλ Τζάκσον) Επίσημη ιστοσελίδα του Μάικλ Τζάκσον